ମୁହଁକୁ ଚିହ୍ନି ଆଧାର\nନୂଆଦିଲ୍ଲୀ,୧୫।୧(ପି.ଟି.) ଭାରତୀୟ ସ୍ବତନ୍ତ୍ର ପରିଚୟ ପ୍ରାଧିକରଣ (ୟୁଆଇଡିଏଆଇ) ଆଧାରକୁ ନେଇ ସୋମବାର ଏକ ଗୁରୁତ୍ୱପୂର୍ଣ୍ଣ ନିଷ୍ପତ୍ତି ନେଇଛି। ଆଙ୍ଗୁଠିଛାପ ଏବଂ ଆଖିର ଦୃଷ୍ଟିପଟଳ(ରେଟିନା) ସହିତ ଆଧାର ପ୍ରମାଣନ ପାଇଁ ଏବେ ମୁଖମଣ୍ଡଳକୁ ଅନ୍ୟ ଏକ ବିକଳ୍ପ ଭାବେ ନିଆଯାଇପାରିବ।\nମୁହଁକୁ ଚିହ୍ନି ଆଧାର\t January 15th, 23:52 PM January 15th, 23:52 PM\nନୂଆଦିଲ୍ଲୀ,୧୫।୧(ପି.ଟି.) ଭାରତୀୟ ସ୍ବତନ୍ତ୍ର ପରିଚୟ ପ୍ରାଧିକରଣ (ୟୁଆଇଡିଏଆଇ) ଆଧାରକୁ ନେଇ ସୋମବାର ଏକ ଗୁରୁତ୍ୱପୂର୍ଣ୍ଣ ନିଷ୍ପତ୍ତି ନେଇଛି। ଆଙ୍ଗୁଠିଛାପ ଏବଂ ଆଖିର ଦୃଷ୍ଟିପଟଳ(ରେଟିନା) ସହିତ ଆଧାର ପ୍ରମାଣନ ପାଇଁ ଏବେ ମୁଖମଣ୍ଡଳକୁ ଅନ୍ୟ ଏକ ବିକଳ୍ପ ଭାବେ ନିଆଯାଇପାରିବ। ଅର୍ଥାତ୍ ଆଧାର ନମ୍ବରଧାରୀଙ୍କୁ ସେମାନଙ୍କ ମୁହଁକୁ ପ୍ରମାଣଭାବେ ନେଇ ଚିହ୍ନଟ କରାଯାଇପାରିବ। ଏହି ସୁବିଧା ଫଳରେ ଆଙ୍ଗୁଠିଛାପ ତଥା ଆଖିର ରେଟିନା ଭଳି ବାୟୋମେଟ୍ରିକ୍ ପ୍ରମାଣନ କ୍ଷେତ୍ରରେ ସମସ୍ୟାର ସମ୍ମୁଖୀନ ହେଉଥିବା ଲୋକମାନେ ଉପକୃତ ହେବ। ସେମାନଙ୍କ ପାଇଁ ଚିହ୍ନଟ ପ୍ରକ୍ରିୟାକୁ ନୂଆ ବ୍ୟବସ୍ଥା ସହଜ କରିବ। 'ଫ୍ୟୁଜନ୍ ମୋଡ୍'ରେ ଫେସ୍ ଅଥେଣ୍ଟିକେଶନ୍ (ମୁଖମଣ୍ଡଳ ପ୍ରମାଣନ)କୁ ଉପଲବ୍ଧ କରାଯିବ। ନୂଆ ବୈଶିଷ୍ଟ୍ୟ ଫିଙ୍ଗର୍ପ୍ରିଣ୍ଟ, ଆଖିର ରେଟିନା କିମ୍ବା ଓଟିପି ମଧ୍ୟରୁ କୌଣସି ଗୋଟିଏ ସୁବିଧା ସହିତ ମିଳିତ ହୋଇ ଆସିବ। ଏହା ଆସନ୍ତା ଜୁଲାଇ ୧ରୁ ଲାଗୁ କରାଯିବ ବୋଲି ସରକାରୀ ସୂତ୍ରରୁ ଜଣାଯାଇଛି। ବର୍ତ୍ତମାନ ଆଧାର ଅଧୀନରେ ଆଙ୍ଗୁଠିଛାପ ଏବଂ ଆଖିର ରେଟିନା ଆଦି ଦୁଇଟି ବାୟୋମେଟ୍ରିକ୍ ଅଥେଣ୍ଟିକେଶନ୍ ମୋଡ୍ ରହିଛି। ସାଧାରଣତଃ ବାର୍ଦ୍ଧକ୍ୟ ତଥା କଠିନ କାର୍ଯ୍ୟ କରିବା ଯୋଗୁ ଲୋକମାନଙ୍କ ଫିଙ୍ଗର୍ପ୍ରିଣ୍ଟ ପ୍ରମାଣନରେ ସମସ୍ୟା ଆସିଥାଏ, ଯେଉଁ କ୍ଷେତ୍ରରେ 'ମୁଖମଣ୍ଡଳ ଚିହ୍ନଟ' ବିକଳ୍ପ ଭାବେ କାର୍ଯ୍ୟ କରିବ। ଆବଶ୍ୟକ ହେଲେ ହିଁ ଫେସ୍ ଅଥେଣ୍ଟିକେଶନ୍ ସୁବିଧାର ଉପଯୋଗ ହୋଇପାରିବ। ଗତ ସପ୍ତାହରେ ଆଧାର କ୍ଷେତ୍ରରେ ଭର୍ଚୁଆଲ ଆଇଡି ପ୍ରଚଳନ ବିଷୟ ଘୋଷଣା କରାଯିବା ପରେ ସୋମବାର ଉପରୋକ୍ତ ନିଷ୍ପତ୍ତି ନିଆଯାଇଛି। ଭର୍ଚୁଆଲ୍ ଆଇଡି ଏକ ୧୬ ଅଙ୍କବିଶିଷ୍ଟ ନମ୍ବର, ଯାହାକି ଅଥେଣ୍ଟିକେଶନ୍ ବେଳେ ଆଧାର ନମ୍ବର ସ୍ଥାନରେ ବ୍ୟବହୃତ ହେବ। ନୂଆ ଆଇଡି ପ୍ରସ୍ତୁତ କଲେ ପୁରୁଣା ଆଇଡି ଆପଣାଛାଏଁ ବାତିଲ ହୋଇଯିବ। ସମସ୍ତ ଏଜେନ୍ସି ଜୁନ୍ ୧ ସୁଦ୍ଧା ସେମାନଙ୍କ ଉପଭୋକ୍ତାଙ୍କଠାରୁ ଭର୍ଚୁଆଲ ଆଇଡି ଗ୍ରହଣ କରିବେ। ଏହି ସମୟ ମଧ୍ୟରେ ନୂଆ ବ୍ୟବସ୍ଥାକୁ ସ୍ଥାନାନ୍ତରିତ ନ ହେଲେ ସେମାନଙ୍କ ବିରୋଧରେ କାର୍ଯ୍ୟାନୁଷ୍ଠାନ ଗ୍ରହଣ କରାଯିବ ବୋଲି ୟୁଆଇଡିଏଆଇ ପକ୍ଷରୁ ପ୍ରକାଶ।\nଶ୍ରୀନଗରରେ ଆତଙ୍କବାଦୀ ଆକ୍ରମଣ\nଶ୍ରୀନଗର,୧୭।୧ଃ ଜମ୍ମୁ-କଶ୍ମୀରର ଶ୍ରୀନଗରରେ ଗୁରୁବାର ହୋଇଥିବା ଏକ ଆତଙ୍କବାଦୀ ଆକ୍ରମଣରେ ୩ ଜଣ ଆହତ ହୋଇଥିବା ସୂଚନା ମିଳିଛି। ଜିରୋ ବ୍ରିଜ ନିକଟରେ ସୁରକ୍ଷାକର୍ମୀଙ୍କ ଉପରକୁ ଆତଙ୍କବାଦୀମାନେ ଗ୍ରେନେଡ ମାଡ କରିବାରୁ ଏହି ଘଟଣା ଘଟିଛି।\nଭାରତୀୟ ଯବାନଙ୍କ ଆକ୍ରମଣରେ ୫ ପାକିସ୍ତାନୀ ସେନା ନିହତ\nପୁଞ୍ଚ,୧୭।୧ଃ ପାକିସ୍ତାନ ସୀମାରେ ବାରମ୍ବାର ଅସ୍ତ୍ରବିରତି ଉଲ୍ଲଂଘନ କରୁଥିବା ବେଳେ ଏହାର କଡା ଜବାବ ଦେଇଛି ଭାରତୀୟ ସେନା। ଜମ୍ମୁ-କଶ୍ମୀରର ପୁଞ୍ଚ ଓ ରାଜୌରି ସୀମାରେ ଗତ ୪ ଦିନ ମଧ୍ୟରେ ୫ ପାକିସ୍ତାନ ସେନା ନିହତ ହୋଇଥିବା ସୂଚନା ମିଳିଛି।\nଗାନ୍ଧିନଗର,୧୭।୧ଃ ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ଗୁରୁବାର ଗୁଜରାଟ ଗସ୍ତ କରିଛନ୍ତି। ଏହି ଅବସରରେ ସେ ଗାନ୍ଧିନଗରରେ ଭାଇବ୍ରାଣ୍ଟ ଗୁଜରାଟ ଗ୍ଲୋବାଲ ଟ୍ରେଡ ଶୋ' ଉଦ୍ଘାଟନ କରିଛନ୍ତି।
